Laat sy Liefde jou Lei: Leef positief - www.bybelkennis.co.za
Laat sy Liefde jou Lei: Leef positief
by Mitch Kalp · Published 11/05/2011 · Updated 28/09/2014
Laat sy Liefde jou Lei: Leef positief – Milanie Vosloo
“Moenie bang wees nie, Abram, want Ek sal jou beskerm en jou beloning sal groot wees.” Genesis 15:1b
Oor baie dinge in die lewe het ons nie beheer nie. Maar oor baie wél. Soos ons gedagtes en ingesteldheid teenoor dinge. Ons kan in enige situasie kies of ons moedeloos en negatief gaan wees en of ons ‘n gesindheid van “môre-sal-dit-beter-gaan” gaan handhaaf. ‘n Paar maniere om dit te doen is:
Bid. Bid in moeilike tye meer as ooit, vertel God hoe jy voel en vra dat Hy aan jou die insig en krag sal gee om weer anders na die lewe te kyk.
Dink positiewe gedagtes soos “Ek kán hierdeur kom!” “Ek sál oorleef.” “God ís aan my kant!”
Maak nuwe planne. Wanneer die lewe jou teleurgestel en omgestamp het, is dit tyd om met ‘n nuwe visie aan die toekoms te dink en daar rondom te beplan.
Werk aan môre. Beplan wat jy gaan doen en doen dan wat jy beplan het.
Abram moes in opdrag van God weg van sy familie na ‘n onbekende land toe trek, Hy moes op ‘n stadium ernstige twis hanteer, amper ‘n eeu wag vir die geboorte van Isak en vele ander moeilike situasies te bowe kom. Abram hét, want Hy het elke keer gekies om met ‘n positiewe gesindheid vas te hou aan God se beloftes van trou.
Jy kan ook altyd kies of jy bly lê en of jy met nuwe vuur die toekoms tegemoet gaan.
God van Vreugde, help my om die lewe élke keer weer positief te benader.
Laaste 30 Dae: 14,674
Laaste 365 Dae: 258,130